Rikunarita-ORG/Wikinium huggingface dataset:
# Timbroù Labuan

Timbr al Labuan – 1885
Timbr Borneo dreistmoullet 1897
Labuan (pe Pulau Labuan e malayeg, skrivet e jawieg : لابوان) zo anezhañ un tiriad kevreadel eus Malaysia, bet gwechall ur rann eus proviñs ar Sabah. Un enezeg eo, o vezañ un enezenn vras (75 km²) ha c’hwec’h bihanoc’h, e-tal Sabah ha sultanelezh Brunei.

E 1840 ez eo aloubet an enezenn, didud eo d’ar c’houlz-se, gant ar Saozon. Fellout a ra dezho ober eus Labuan un diazezenn evit brezeliñ a-enep ar vorlaeron, ha diwezhatoc’h, staliañ ur fun etre Singapour ha Hong Kong.

Roet eo al Labuan d’ar Saozon gant Brunei e 1846. E 1848 e teu da vezañ ez-ofisiel trevadenn ar Rouantelezh-Unanet, a-raok bezañ staget ouzh Borneo an Norzh d’ar 1añ a viz Genver 1890, hag ouzh Trevadenn ar strizhoù-mor (*Strait Settlements*e saozneg) d’an 30 a viz Here 1906. Aloubet eo ar vro gant ar Japaniz etre miz Kerzu 1941 ha miz Even 1945. Staget e vo ouzh Borneo an Norzh d’ar 15 a viz Gouere 1946, hag ouzh Stad Sabah e 1963, anezhi ur rann eus Malaysia.

E 1864 ez a en-dro ur burev-post e Labuan. Timbroù-post India ha re Hong Kong zo bet graet gante hep na vefe boutin an implij anezho : douetañs zo e vezent degaset diouzh ar c’hevandir gant hiniennoù, ha n’int ket bet lakaet e gwerzh e Labuan. Da Singapour e veze kaset al lizhiri da vezañ dasparzhet pelloc’h.

Adalek 1867 e vez implijet ez-ofisiel timbroù Trevadenn ar strizhoù-mor e Labuan, a-raok moullañ timbroù a-espres kaer. Tresadenn poltred mil anavezet ar Rouanez Viktoria I zo da arvestiñ ouzh timbroù kentañ Labuan e miz Mae 1879, met dic’hortoz eo an alc’hwez el lizherennegoù arabek ha sinaek a weler e-kichen ar meneg "LABUAN POSTAGE".

An diouer a dimbroù a gasas ar velestradurezh da advoullañ un darn eus an timbroù gant livioù nevez. Tra ma oa engravet an timbroù orin, ar re ziwhezañ (miz Ebrel 1894) zo savet hervez teknik ar maendresourezh.

Adal miz Mae 1894, tresadennoù Borneo an Norzh zo bet moulet gant livioù liesseurt, gant "LABUAN" engravet pe soulgarget war an timbroù. D’ar 24 a viz Gwengolo 1896 ez eo lakaet e gwerzh un timbr soulgarget "1846 / JUBILEE / 1896" evit lidañ 50vet deiz-ha-bloaz implij timbroù Borneo an Norzh soulgarget.

An timbr diwezhañ embannet e 1902 evit al Labuan zo ar meneg LABUAN COLONY  warnañ ha diskouez a ra ur gurunnenn. Goude bezañ bet staget ouzh Tiriadoù ar Strizh-mor (“Straits Settlements” e saozneg) e 1906 e paouez Labuan a embann timbroù nevez dindan e anv. Ar restadoù a vo implijet e-pad ur prantad-amzer c’hoazh, un tamm mat anezho o vezañ lakaet e gwerzh evit an dastumerion. N’int ket priziet kêr bremañ neuze.

Timbroù Tiriadoù ar Strizh-mor (“Straits Settlements”) a vo implijet adal 1906.
# Menez

*Evit implijoù all, gwelet Menez (disheñvelout).*

---

menez

feature type, perzh douaroniel| Iskevrennad eus | elevation, natural geographic object  |
| Rann eus | Aradennad venezioù, mountainous area  |
| SRGB color hex triplet | 8B5A2B  |
| Studiet gant | geomorphology  |
| Greater than | torgenn  |
| Skouer an elfenn | Menez Everest, K2, Menez an Daol, Matterhorn, Olimpos  |
| EntitySchema for this class | Entity schema not supported yet (E339)  |
| Arouezenn Unicode | ⛰, 🏔, ⛰️  |
| Roll elfennoù | list of mountains  |
| Category for the view from the item | Category:Views from mountains  |
| Category for the view of the item | Category:Views of mountains  |

  Eus Wikidata
Ur **menez** zo ur stumm douarel a sav e dolzenn uheloc'h eget al leur en un takad bennak. Bez' ez eus menezioù war 24% eus gorread an Douar  : 52% eus hini Azia, 36% eus hini Norzhamerika, 22% eus hini Suamerika ha 17% eus hini eus Europa. Menezidi eo 10% eus n dud, da lavaret eo e vevont er menezioù.

Ar stêrioù pennañ a eien er menezioù peurvuiañ, ken e teu alese an hanter eus an dour a vez implijet gant an dud.

## Uhelder

Jedet e vez uhelder ar menezioù dre vuzuliañ an diforc'h etre live ar mor (0 metr dre genemgev) ha live o leinoù.

Menez Everest eo an hini uhelañ war an Douar, 8 848,86 metr dezhañ ; en aradennad-venezioù ledanañ er bed emañ.

Digenvez ha baliregezh
Ral a wech e vez ur menez en e unan war un dachenn. Ouzhpenn d'e uheler neuze e vez muzuliet e zigenvezh hag e valiregezh.

* *Digenvez* a reer eus an hed diwar-nij a zo etre ar menez M hag an uhelañ tachenn amezek, eleze skin ar c'helc'h m'eo barr M al lec'h uhelañ.
* *Baliregezh* a reer eus an dilive a zo etre barr ur menez M hag an ode uhelañ a ro tro da dizhout ur menez uheloc'h.

*

## Menezioù dibar

Menez Denali en Alaska, ma weler an dilive etre e ziaz hag e lein en un doare na gaver neblec'h all war an Douar
* Ar menez pellañ eus kreiz an Douar eo ar Chimborazo en Ecuador, rak bolzennek eo an Douar a-hed ar C'heheder. Gant 6 272 metr avat n'eo ket al lein uhelañ en e aradennad-venezioù, an Andoù. Tostoc'h da greizenn an Douar emañ Menez Everest, pa 'z eus un diforc'h 2 150 m a zo etre eñ ha Chimborazo.
* Lein ar menez-tan Mauna Kea en Enez Hawai‘i eo an hini pellañ eus e ziaz, p'emañ 9 000 metr a-us strad ar Meurvor Habask.
* Mons Olympos war Meurzh eo ar menez uhelañ e koskoriad an Heol, 26 000 metr uhelder dezhañ.

## Gwelet ivez

* Torosennadur
* Torgenn
# Skol eil derez

An deskadurezh e **skolioù eil derez** a zo etre fin ar skolioù kentañ derez (bugale 3-10 vloaz) ha penn-kentañ an deskadurezh uhelañ (goude 18 vloaz).

Disheñvelderioù bras a c'hell bezañ etre ar reizhiadoù dibabet hervez ar broioù.

## Deskadurezh eil derez e Bro-C'hall

Skolioù Breizh a implij sistem skol Frañs pe e vefent publik pe dindan gevrat gant ar stad.

* Ar vugale a grog gant ar skolaj evit pevar bloavezh, an aliesañ etre unnek ha pemzek vloaz. Deskadurezh er skolaj a zo muzuliet dre diplom broadel ar breved (Diplôme national du brevet, DNB).
* Al lise a zo frammet e tri c'hlas : eilvet klas, kentañ klas, ha klas termen. Bez ez eus eus liseoù teknologel, micherel, ha hollek.
* E fin ar c'hlas termen e tremen al liseidi arnodenn ar bak (bachelouriezh), hag a zo ret da gaout d'en em enskrivañ er skol-veur.
# Labour ret

labour dre heg

| Iskevrennad eus | labour, offense against personal freedom, suffering, aotrouniegezh  |
| Testenn ar pennreolennoù | Strafgesetzbuch  |
| Pleustret gant | forced laborer  |
| Relates to sustainable development goal, target or indicator | Target 8.7 of the Sustainable Development Goals  |

  Eus Wikidata
Kloer o labourat dre ret, gant Ivan Vladimirov (Rusia soviedel, 1919)
Al **labour ret**, pe **labour dre heg**, eo n'eus forzh peseurt labour, lec'h ma vez implijet tud evit labourat met hep kaout ar c'hoant ganto d'en ober ha gant ar gwask da gouezhañ en dienezh, toullbac'het, pe gwallgaset, betek ar marv pe jahinerez warno pe war o familh pe tud kar outo.

## Notennoù ha daveennoù
# Mombasa

Bali Moi e Mombasa gant he stilhonoù ramz olifant (en aluminiom).
**Mombasa** eo an eil kêr vrasañ e Kenya. War aod Meurvor Indez emañ, e Su ar vro, hag ur greizenn douristel a-bouez eo. Porzh pennañ Kenya eo ivez. War un enezenn (*enez Mombasa*) emañ ar gêr gozh, hag en em astenn a ra ar gêr nevez war an douar-bras.

Gant kenwerzhourien arab e vije bet savet kêr en VIIIvet kantved ha dont a ra hec’h anv eus an arabeg *Manbasa*. E swahileg eo anvet Kisiwa Cha Mvita (pe, berroc’h, Mvita, a zo anv ar gêr gozh c'hoazh), a dalvez "enez ar brezel", abalamour m’eo bet preizhet alies gant alouberien estren e-hed an istor.

## Poblañs

War-dro 900 000 annezad a vije o chom enni e 2006, 939 370 e 2009, ha kresket eo da 1 208 333 a annezidi hervez niveradeg diwezhañ 2019. 3 528 940 a dud zo o chom e rannvro ar veurgêr.

## Gevelliñ

Mombasa zo gevellet gant :

* Suafrika : Durban (2012)
* Sina : Guangzhou (2018)
* Stadoù-Unanet : Honolulu (Hawaii) (2008)
* Stadoù-Unanet : Long Beach (Kalifornia) (2007)
* Stadoù-Unanet : Seattle (stad Washington) (1981)

## Tud bet tremenet eno

E-pad he istor eo bet gweladennet Mombasa gant ergerzherien war vor niverus evel an Arabed Al-Idrisi (1151) hag Ibn Battuta (1330) pe ar Bortugaliz Vasco da Gama (1498), Pedro Álvares Cabral (1500) João da Nova (1505) hag Afonso de Albuquerque (1507).

Tud all zo bet e Mombasa, mennegomp :

* Karen Blixen (1885-1962), romantourez danat.

## Daveoù ha notennoù
# Sierra Leone

|  |
| --- |
| Republic of Sierra LeoneRepublik Sierra Leone** |
|

|  |  |
| --- | --- |
|  |  |
| Banniel | Skoed-ardamez |

 |
| Ger-stur : "Unity - Freedom - Justice" |
| Kan broadel: *High We Exalt Thee, Realm of the Free* |
| Lec'hiadur Sierra Leone |
| Kêr-benn (ha kêr vrasañ) | Freetown 8°31′N 13°15′W |
| Yezh(où) ofisiel | Saozneg |
| **Gouarnamant** | Republik vonreizhel |
|  - Prezidant | Julius Maada Bio |
| Dizalc'hded |   |
|  - diouzh ar Rouantelezh-Unanet | 27 Ebrel 1961  |
| Gorread |
|  - Hollad | 71.740 km² (119vet) |
|  - Dour (%) | 1 |
| Poblañs |
|  - istimadur Gouere 2007 | 5,866,000 () |
|  - Stankter | 83/km² (114vet) |
| Moneiz | Leone (`SLL`) |
| Gwerzhid-eur | (UTC+0) |
| Kod kenrouedad | .sl |
| Kod pellgomz | +232 |

**Sierra Leone** (**Republik Sierra Leone** ent-ofisiel, *Republic of Sierra Leone* e saozneg) zo ur vro eus kornôg Afrika. Emañ etre Ginea en norzh, Liberia er gevred, hag ar Meurvor Atlantel er mervent. Freetown eo ar gêr-benn.

Dont a ra anv ar vro eus an anv roet dezhi gant ergerzherien eus Portugal: *Serra Leoa*, a dalvez "Menez al Leoned". Ur greizennn a bouez e voe evit ar morianeta, betek 1787 pa voe savet Freetown evit reiñ bod da dud bet sklaved en trevadennoù saoz en Amerika (Stadoù-Unanet, Antilhez). Evel ar vro amezek, Liberia, e voe savet Sierra Leone, dreist-holl, gant sklaved bet dieubet. E 1808 e teuas Freetown da vezañ un drevadenn saoz, ha diabarzh ar vro a zeuas da vezañ ur vro dindan gwarez Breizh-Veur e 1896. An drevadenn hag ar vro-warezet a voe unanet e 1961 hag embannet e voe dizalc’hiezh ar vro nevez. Etre 1991 ha 2002 eo bet drastet Sierra Leone gant ur brezel diabarzh didruez. Abaoe e klasker doujañ d'an demokratelezh.

Ar saozneg eo ar yezh ofisiel; ar *c’hrio* (un doare kreoleg saoznek), ar *mende* hag an *temne* eo ar yezhoù komzet ar muiañ avat.

Stadoù Afrika
Aljeria • Angola • Aod an Olifant • Benin • Botswana • Burkina Faso • Burundi • Djibouti • Egipt • Eritrea • Eswatini • Etiopia • Gabon • Gambia • Ghana • Ginea • Ginea-Bissau • Ginea ar C'heheder • Kab Glas • Kameroun • Kenya • Komorez • Republik Kongo • Republik Demokratel Kongo • Republik Kreizafrikan • Lesotho • Liberia • Libia • Madagaskar • Malawi • Mali • Maouritania • Maroko • Mozambik • Maoris • Namibia • Niger • Nigeria • Ouganda • Rwanda • São Tomé ha Príncipe • Senegal • Sechelez • Sierra Leone • Somalia • Soudan • Soudan ar Su • Suafrika • Tanzania • Tchad • Togo • Tunizia • Zambia • Zimbabwe

**Tiriadoù dalc'het** Ceuta • Inizi Kanariez • Madeira • Melilla • Mayotte • Reünion • Saint Helena • Inizi Tchagos

**Broioù ha n'int ket anzavet gant an holl** Azawad • Sahara ar C'hornôg • Somaliland
# Varanasi

Varanasi, gwelet eus ar stêr Ganga
Ul lid hindouek war ar *ghatioù* e Varanasi
Ur gêr e Stad Uttar Pradesh en India eo **Vārānasī**. Benares e oa hec'h anv gwechall. Ur gêr santel eo evit an Hindoued.

Emañ Varanasi etre ar stêr Ganga hag ar stêr Varuna, ha moarvat ez eo unan eus kêrioù koshañ ar bed. E 2011 e oa 1 212 610 a dud o chom enni.

Unan eus lec'hioù pouezusañ India eo Varanasi evit an Hindoued ha dont a ra e-leizh a dud da birc'hirinañ di, ouzhpenn ur milion a birc'hirined bep bloaz. Kontañ a reer e vije bet savet gant an doue Shiva gwechall. Mont a ra ar birc'hirined d'en em walc'hiñ er stêr Ganga rak evito e talvez d'en em walc'hiñ diouzh o fec'hedoù. Lec'h pouezusañ kêr eo ar ghatioù, diri ledan da ziskenn d'ar stêr.

Kalz temploù a gaver e Varanasi : templ Kashi Vishwanath eo an hini brudetañ, en enor da Shiva. Ur gêr santel eo Varanasi ivez evit ar Jained.

E-kichen kêr emañ Sarnath, al lec'h ma reas Siddhartha Gautama, lesanvet ar Bouda, e brezegenn gentañ. Di e teu e-leizh a Voudaiz eta.

## Tud

* Munshi Premchand
* Jaishankar Prasad
* Ravi Shankar
# Ali ibn Abi Talib

**Ali ibn Abi Talib** (Alī ibn Abī Tālib) (en arabeg: علي بن أﺑﻲ طالب), pe **Ali** nemetken (War-dro 600 - 661), a oa unan eus kentañ levierion an Islam. Ar pevare kalif sunni hag an imam chiit kentañ. Ganet e voe e Mekka en Arabia ha mervel a reas e Kufa en Irak a-vremañ. Kenderv e oa d'ar profed Mohammed.
# Pretoria

Sez ar Gouarnamant e Pretoria.
**Pretoria** a zo unan eus teir c'hêr-benn Republik Suafrika. Sez ar gouarnamant eo ha *de facto* ez eo ar gêr-benn vroadel. 2 345 908 a dud a oa o chom eno e 2007.
# Moullañ

moullañ

obererezh, industriezh, servij| Iskevrennad eus | printing technique  |
| Tachenn obererezhioù | poligraphy  |
| Produ | printed matter  |
| Istor | history of printing  |
| Pleustret gant | mouller, pressman, book printer  |
| Implijet gant | Disivoud protestant  |
| A implij | printing machine  |

  Eus Wikidata
Moullañ gwechall...
... ha moullañ bremañ
**Moullañ** a reer eus an hollad teknikoù implijet evit eiladiñ a-vras skridoù ha skeudennoù, war baper peurliesañ pe war draoù all.

E Sina e voe moullet an testennoù kentañ, gant tammoù prenn engravet a veze lakaet liv warno hag a veze gwasket war lien pe war baper. Moullet e voe war tammoù seiz ken abred hag an Dierniezh Han (war-dro -220). Ar skouerioù kentañ eus testennoù moullet war baper a voe er VIIvet kantved. A-benn an IXvet kantved e veze implijet an teknik-se da vat e Sina, ha *Soutra an Diamant*, al levr kentañ a voe moullet evel-se, a zeuas er-maez en 868.

Erruout a reas an teknik-se en Europa a-benn 1300 pe war-dro. Implijet e voe da gentañ evit moullañ war lien. A-benn 1400 e teuas ar paper da vezañ implijet muioc'h en Europa, hag a-benn 1425 e voe ar moulladurioù kentañ war baper. E-kreiz ar XVvet kantved e veze moullet levrioù a-bezh.

Ur bazenn war-raok a voe graet gant Johannes Gutenberg, eus Mainz en Alamagn, pa ijinas lakaat lizherennoù plom distag kichen-ha-kichen en ur framm koad, da lakaat liv war baper. Evel-se e voe ijinet gantañ ar waskerell a dalvezas da ledañ ar moullañ en Europa a-bezh.

Sellit ouzh ar ger moullañ er
wikeriadur, ar geriadur frank.
# ISO 8601

ISO 8601

ISO standard| Implij | bloaz, miz, deiz  |
| Diazezet war | Deiziadur gregorian  |
| Danvez pennañ | date and time notation  |
| Erlec'hiañ a ra | ISO 3307, ISO 2014  |
| Embannadur | ISO 8601:2004: Data elements and interchange formats—Information interchange—Representation of dates and times, ISO 8601:1988: Data elements and interchange formats—Information interchange—Representation of dates and times, ISO 8601:2000: Data elements and interchange formats—Information interchange—Representation of dates and times  |
| A implij | zero-based numbering  |
| Implementation of | ISO  |
| International Classification for Standards | 01.140.30  |
| Determination method or standard | skrivañ  |

  Eus Wikidata
Merkañ a ra ar reolad *ISO 8601* an notadur skouer implijet evit renabliñ an deiziadoù hag an amzer. Gant ar furmad-se eo aesaet an eskemmoù etre savennoù disheñvel. Heuliañ a ra ar patrom urzhiañ a gleiz da zehou, en ur gregiñ gant ar prantad amzer hirañ, betek an hini berrañ. Da skouer, evit merkañ un deiz resis e vo skrivet : BBBB-MM-DD, da lavarout eo:

* BBBB evit ar bloaz
* MM evit ar miz
* DD evit an deiz.
# Bertrand-François Mahé de la Bourdonnais

Poltred gant Antoine Graincourt
**Bertrand-François Mahé de la Bourdonnais**, bet ganet d'an 11 a viz C'hwevrer 1699 e Sant-Maloù, hag aet da Anaon d'an 10 a viz Du 1753 e Pariz, a oa ur merdeer.

D'an oad a zek vloaz e voe ezel eus kouch ul lestr o vont war-du morioù ar Su. Deskiñ a reas matematikoù gant aluzener ar bourzh. E 1718 e teuas da vezañ letanant war listri Kompagnunezh an Indez. E 1724 e voe anvet da gabiten.

Dont a reas a-benn da gemer staliadur kenwerzh Mahe war aodoù Malabar goude bezañ lakaet soudarded da zilestrañ gant radelloù ha kemeret ar c'hreñvlec'hioùigoù.

Ar gredenn e vije bet aotreet dezhañ ouzhpennañ Mahé d'e anv gant roue Frañs n'eo ket diazezet, na kennebeut all e vije bet anvet al lec'h diwar e lerc'h.
E 1734 e voe Gouarnour Meur Inizi Frañs ha Bourbon, deuet da vezañ Mauritius ha La Réunion. Diorren a reas o ekonomiezh.

E 1740 e voe kabiten-fourgadenn war listri ar roue ha kaset da sikour Joseph François Dupleix a oa en arvar e Puducherry. Dizemglev a savas etre an daou zen. Harpet e oa Dupleix gant pennoù Kompagnunezh an Indez. Tamallet e voe Mahé de la Bourdonnais da vezañ klasket en em glevout gant ar Saozon. Ur wech distro da Vro-C'hall e voe toullbac'het er Bastille d'an 2 a viz Meurzh 1748. Kemeret e voe e vadoù digantañ. Kavet e voe digablus, didamallet e voe ha lezet en e frankiz, met mervel a reas nebeud amzer goude.

Ur poltred anezhañ a gaver e mirdi Sant-Maloù. Unan eus salioù emvod Kuzul-rannvro Breizh en Otel ar Pastor Mat e Roazhon a zoug e anv.

## Mab-bihan

* E vab-bihan Louis de la Bourdonnais, kampion (diofisiel) bedel an echedoù.

## Mammennoù

* (fr) Jean-Loup Avril, *500 Bretons à connaître*, L'Ancre de Marine, 1991, (ISBN 978-2-905970-17-6).

## Daveoù

## Menegoù

Unan eus tudennoù ar romant istorel bannoù-treset Rani (istor gant Jean Van Hamme hag Alcante, tresañ gant Francis Vallès, embanner Le Lombard, eo Bertrand de La Bourdonnais. Meneget e vez el levrenn 3 (Esclave) bet embannet e miz Ebrel 2012 (ISBN 978-2-8036-2973-2), el levrenn 4 (Maîtresse), bet embannet e miz Eost 2013 (ISBN 978-2-8036-3197-1) hag el levrenn 5 (Sauvage), bet embannet e miz Mae 2015 (ISBN 978-2-8036-3198-8).
# Oblast Volgograd

An oblast e Kevread Rusia.
**Oblast Volgograd** (ruseg : Волгогра́дская о́бласть, *Volgogradskaya oblast*) a zo unan eus oblastoù Rusia. Volgograd eo ar gêr-benn. Poblet e oa gant tro-dro 2 610 000 a dud e 2010.
# Fediverse

|  |  |
| --- | --- |
|  | **Ezhomm zo da vrezhonekaat ar pennad-mañ : treiñ an traoù manet en ur yezh all, pe lakaat en doare-skrivañ peurunvan ha netra ken, pe ober gant gerioù brezhonekoc'h ivez ouzhpenn.** |

Fediverse logo proposal
Ar **fediverse** (ger-malizenn diwar *federation* hag *universe*) zo bet aozet en ur c'henstrolliñ servijerien etrekennasket implijet evit an embann web (da lavared eo embann dre ar rouedadoù sokial, dre ar mikroblogoù, ar blogoù, al lec'hiennoù web) hag herberc'hiañ ar restroù ivez, o vezañ m'emañ pep servijer war e ostiz pa c'hell kehentiñ a-daol gant ar reoù all memestra.

## Mont en-dro

War pep servijer (pe istañs) eo posubl d'an implijerien krouiñ pivelezhioù seurtanvet. Ar pivelezhioù-se a c'hell kehentiñ a-dreuz an istañsoù a-drugarez da veziantoù a endalch un pe vuioc'h komenad kennaskañ, hervez ur skouer digor.
. Dre m'emañ pivelezhioù an implijerien war ar fediverse e c'hellont postañ testennoù pe mediaoù all, pe heuliañ postoù kaset gant pivelezhioù all.. Pe an implijerien a gav mat dispakañ pe rannañ roadennoù (video, audio, testennoù, ha restroù all) ez-foran pe a gav gwelloc'h hen ober evit ur strollad pivelezhioù ez-prevez pe aotreiñ pivelezhioù zo embann roadennoù tud all evel deiziadurioù pe chomlec'hioù all. Meur a brotokol a ya d'ober ar Fediverse. Ar re bouezusañ a zo ActivityPub, OStatus, diaspora, dfrn, zot hag xmpp.

## Istor

E 2008 e krouas Evan Prodromou ar rouedad sokial identi.ca hag e embannas ar meziant GNU social dindan al lañvaz frank, GNU Affero General Public License (AGPL). Endalc'hañ a ra ar meziant ar c'homenad OStatus . Ouzhpenn ar servijer a lakae identi.ca da vont en-dro e voe un nebeud istañsoù all meret gant hiniennoù en o c'herzoù. Evel-se e chomas an traou betek 2011–12 ma vo kemmet identi.ca da pump.io ha ouzhpennet meur a istañsoù kevredigezhelEr mare-se, asambles gant GNU social, embregoù all evel Friendica, Hubzilla, Mastodon, ha Pleroma a yeas da vezañ enframmet er c'homenad OStatus, ken en em ledanas ar *fediverse*. Komenadoù kehentiñ all a yeas e-barzh al leur.

E miz Genver 2018 e kinnigas, ar W3C ar c'homenad ActivityPub, e fal dezhañ kas muioc'h a etrewezhiañ d'al leurioù. E miz Eost 2018 e veze kontet 13 leur o treiñ gant ar c'homenad-se , hemañ ar muiañ dispaket er *fediverse*.

## Raktresoù (meziantoù pennañ) ar Fediverse

Kavout a reer ar roll ofisiel war pajen degemer ar Federation

* Mastodon, mikroblogoù. Doare brezhonek : mastodon.fedi.bzh
* PeerTube, diaz videoioù
* Wordpress, prientiñ evit an embann. Diechu an droidigezh.
* Matrix, postelerezh prim, strolladoù kendael, mikroblogoù
* Pleroma, mikroblogoù, strolladoù kendael
* Funkwhale, diaz enrolladennoù sonerezh
* Pixelfed, diaz fotoioù
* diaspora, strolladoù kendael
* mobilizon, strolladoù kendael
* Hubzilla, mikroblogoù, strolladoù kendael
* Prosody, protokol kehentiñ dre ar vouezh
* ejaberdd, postelerezh prim etregwezhus
* GNUsocial

## Pennadoù nes

* Mastodon
* Twitter
* Rouedad sokial

## Lec'hienn ofisiel

*

## Notennoù ha daveennoù
# Helle Thorning-Schmidt

Helle Thorning-Schmidt

den| Reizh pe jener | plac'h  |
| Bro ar geodedouriezh | Rouantelezh Danmark  |
| Anv e yezh-vamm an den | Helle Thorning-Schmidt  |
| Anv-bihan | Helle  |
| Anv-familh | Thorning-Schmidt  |
| Deiziad ganedigezh | 14 Kerzu 1966  |
| Lec'h ganedigezh | Rødovre  |
| Tad | Holger Thorning-Schmidt  |
| Pried | Stephen Kinnock  |
| Bugel | Johanna Kinnock, Milo Kinnock  |
| Yezh vamm | daneg  |
| Yezhoù komzet pe skrivet | saozneg, daneg, galleg  |
| Micher | politiker  |
| Implijer | Bilka, Save the Children  |
| Bet war ar studi e | Københavns Universitet, College of Europe, Ishøj Gymnasium  |
| Diplom skol-veur | cand.scient.pol.  |
| Lec'h annez | Composers' Quarter, Londrez  |
| Lec'h labour | Strossburi, Brusel, Kopenhagen  |
| Affiliation string | Save the Children International, Prime Minister of Denmark (2011-2015)  |
| Strollad politikel | Socialdemokratiet  |
| Prizioù resevet | Ting Prize  |
| Lec'hienn ofisiel |   |
| Deskrivet en URL |   |

  Eus Wikidata
Helle Thorning-Schmidt, Kentañ Ministr Danmark (2010)
**Helle Thorning-Schmidt** (distaget [ˈhɛlə ˈtoɐ̯neŋ ˈsmed] e daneg), ganet e Rødovre d’ar 14 a viz Kerzu 1966, zo bet e penn ar strollad danat Socialdemokraterne pe *Socialdemokratiet* (strollad sokial-demokrat) eus 2005 da 2015. Kentañ ministr Danmark eo bet eus miz Here 2011 betek miz Mezheven 2015.

Studioù skiantoù politikel he deus graet e Skol-Veur Kopenhagen hag e Skolaj Europa e Brugge. Goude-se he deus labouret evit ar strollad sokial-demokrat e Parlamant Europa e Brusel. Etre 1997 ha 1999 e oa o labourat evit ar sindikad danat *Landsorganisationen i Danmark* (LO). Etre 1999 ha 2004 e oa dilennet e Parlamant Europa, en anv ar strollad sokial-demokrat. Dilennet e oa bet da Barlamant Danmark, ar Folketing, e miz Ebrel 2005. Adalek ar bloavezh 2005 ivez eo bet e penn ar strollad Socialdemokraterne. Deuet e oa da vezañ kentañ ministr d’an 3 a viz Here 2011, goude trec’h he strollad e dilennadeg ar 15 a viz Gwengolo 2011. E Mezheven 2015 e oa bet kemeret he lerc'h gant Lars Løkke Rasmussen.

### Liammoù diavaez

* Lec’hienn ofisiel Helle Thorning-Schmidt (da)

|  |  |  |
| --- | --- | --- |
| En he raok: **Lars Løkke Rasmussen** |  **Kentañ ministr Danmark 3 a viz Here 2011 – 28 a viz Mezheven 2015** | War he lerc'h: **Lars Løkke Rasmussen** |
# Hamilton (Ontario)

**Krogit e-barzh !**
Un danvez pennad eo ar pennad-mañ ha labour zo d'ober c'hoazh a-raok e beurechuiñ.
Gallout a rit skoazellañ Wikipedia dre glokaat anezhañ.

*Gwelout Hamilton evit an heñvelstummoù.*

**Hamilton** a zo ur gêr eus Kanada, en Ontario. Eizhvet kêr vrasañ Kanada eo. 504 559 annezad a oa hervez an niveradeg e 2006, ha 692 911 er penn-rannvro.

Ur c'hlub hockey war skorn, "Bulldogs Hamilton", he deus ar gêr, hag unan mell-droad kanadian, "Tiger-Cats Hamilton".

## Gevelliñ

* Flint (Michigan) (SUA) e 1957 (gevelliñ amerikan-kanadian kentañ)
* Shawinigan (Kebek) e 1958
* Mangalore (Indez) e 1968
* Fukuyama (Japan) e 1976
* Racalmuto (Italia) e 1986
* Ma'anshan (Sina) e 1987
* Sarasota (Florida) (SUA) e 1991
* Monterrey (Mec'hiko) e 1993
* Valle Peligna (Italia) e 1990

## Daveoù ha notennoù